**KTHIM PËRGJIGJE**

Në përgjigje të kërkesës tuaj drejtuar portalit të Informimit, ju bëjmë me dije si më poshtë:

**• A janë nisur procedurat për blerjen e dy avionëve**?

Është në proces hartimi i kërkesës për blerjen e dy avionëve shumërolesh të lehtë me krah fiks. Me shumërolesh nënkuptohet mbështetje e afërt ajrore për ndihmë në rast fatkeqësish natyrore dhe mbështetje agrokulturore.

• **Nëse po, sa është planifikuar fondi për këtë blerje**?

Si rregull planëzohet 20 % e shumes se përafërt e mjeteve për vitin e ri buxhetor. Fondi i planifikuar për këtë projekt nuk behet i ditur ne këtë faze, pasi është ende herët.

**• Nëse jo, listoni arsyet e vonesave**

**• Kur pritet të vihen në punë avionët -si pjesë e flotës ajrore për shuarjen e zjarreve?**

Afati i parashikuar i vendosjes ne pune është fundi i vitit 2025 dhe fillimi i vitit 2026.

**• Ju lutem të na vini në dispozicion listën e investimeve që janë planifikuar si investime nga huaja 30 milionë euro nga Italia, si “MBËSHTETJE PËR NGRITJEN E SISTEMIT TË MBROJTJES CIVILE NË SHQIPËRI”**

**Qëllimi i këtij projekti:** Është reduktimi i riskut nga fatkeqësitë dhe realizimin e mbrojtjes civile si dhe reduktimin e dëmeve nga fatkeqësitë natyrore dhe fatkeqësi të tjera të shkaktuara nga: zjarret në pyje, përmbytjet, tërmetet etj., në Shqipëri nëpërmjet forcimit të sistemit të mbrojtjes civile shqiptare duke investuar në:

1. Ndërtimi i një godine katërkatëshe për selinë e AKMC dhe Qendrën Kombëtare Operacionale të Emergjencave Civile si dhe katër (4) qendrat rajonale të Mbrojtjes Civile të ngritura (Shkodër, Korçë, Fier dhe Durrës), të cilat të gjitha do të pajisen plotësisht me mjete të rënda operacionale, 2 avionë zjarrfikës dhe sistemet moderne të monitorimit dhe koordinimit të Teknologjisë së Informacionit;
2. Blerjen e pajisjeve për sistemet e monitorimit dhe koordinimit të Teknologjisë së Informacionit për 12 Prefekturat e vendit (në nivel rajonal);
3. Blerjen e mjeteve operative për Stacionet Zjarrfikëse, pajisje për Kërkim Shpëtim (SAR) dhe pajisje mbrojtëse personale për forcat zjarrfikësen për 61 bashki që mbulojnë të gjithë territorin e Shqipërisë;
4. Ndërtimi i një kampi trajnimi për mbrojtjen civile për forcat operacionale.